સુગંધા અને રઘુના એક દશક જૂના મેરેજનો 2016માં અંત આવ્યો હતો ત્યારે બધાને શોક લાગ્યો હતો. મોટા ભાગના સેલિબ્રિટી કપલ્સના બ્રેક-અપ કરતાં અલગ રીતે આ કપલ તેમના સંબંધનો અંત લાવ્યા હતા. તેમણે સાથે મળીને જાહેર કર્યું હતું કે, તેઓ અલગ થઈ રહ્યા છે. જેના પછી રઘુએ સુગંધા માટે ઓપન ઇમોશનલ લેટર લખ્યો હતો. જેમાં તેણે લખ્યું હતું કે, "કેટલીક બાબતો કદી બદલાતી નથી. જેમ કે, તારા પ્રત્યે મારો પ્રેમ. કશાનો અંત આવતો નથી. ફક્ત પરિવર્તન થાય છે અને આગામી તબક્કો શરૂ થાય છે. સમયની સાથે આપણા સંબંધોમાં પરિવર્તન આવ્યું છે. આજે આપણે ભલે કપલ નથી, પરંતુ હજી આપણે બેસ્ટ ફ્રેન્ડ્સ છીએ."